A Hivatal hatásköre (az 1224/2009/EK rendelettel módosított 768/2005/EK tanácsi rendelet)

Célok — A rendelet létrehozza az Európai Halászati Ellenőrző Hivatalt (EFCA), amelynek célja a tagállamok által folytatott halászati ellenőrzési és felügyeleti tevékenységek operatív koordinációjának megszervezése, valamint a tagállamok közötti együttműködés támogatása, hogy azok a közös halászati politika eredményes és egységes alkalmazása érdekében megfelelhessenek e szakpolitika szabályainak. Feladatok/küldetés — az Unió ellenőrzési és felügyeleti kötelezettségeihez kapcsolódó, tagállamok által végzett ellenőrzés és felügyelet koordinálása, — az érintett tagállamok által e rendelet szerint egyesített tagállami ellenőrzési és felügyeleti eszközök alkalmazásának koordinálása, — segítségnyújtás a tagállamoknak abban, hogy információkat szolgáltassanak a halászati, valamint az ellenőrzési és felügyeleti tevékenységekről a Bizottság és harmadik felek számára, — hatáskörén belül segítségnyújtás a tagállamoknak a közös halászati politika szabályai értelmében felmerülő feladataik és kötelezettségeik végrehajtásában, — segítségnyújtás a tagállamoknak és a Bizottságnak a közös halászati politika uniós alkalmazásának harmonizációjában, — hozzájárulás a tagállamok és a Bizottság ellenőrzési és felügyeleti technikák kutatására és fejlesztésére irányuló munkájához, — hozzájárulás az ellenőrképzés és a tapasztalatcsere tagállamok közötti összehangolásához, — a jogellenes, be nem jelentett és szabályozatlan halászat elleni harc jegyében folytatott tevékenységek összehangolása az uniós jogszabályoknak megfelelően, — a közös halászati politikában az ellenőrző rendszer egységes alkalmazásának elősegítése, ami különösen az alábbiakat foglalja magában: 1) az egyedi ellenőrzési és felügyeleti programok, a jogellenes, nem bejelentett és szabályozatlan („IUU”) halászat ellenőrzésére irányuló ellenőrzési programok és a nemzetközi ellenőrzési és felügyeleti programok végrehajtása érdekében a tagállamok által folytatott ellenőrzési tevékenységek operatív koordinációjának megszervezése; 2) a Hivatal feladatainak ellátásához szükséges ellenőrzések. Megjegyzendő, hogy a Hivatal létrehozásáról szóló rendeletnek az 1224/2009/EK tanácsi rendelettel történt módosítását követően, egyéb hatáskörök mellett: 1. A Hivatal általi operatív koordinációnak ki kell terjednie a közös halászati politika alá tartozó összes tevékenység ellenőrzésére. 2. a Hivatal tisztviselőit uniós ellenőrnek lehet kijelölni nemzetközi vizeken; 3. a Hivatal vásárolhat, kölcsönözhet vagy bérelhet a közös alkalmazási tervek végrehajtásához szükséges eszközöket; 4. A Hivatal adott esetben: a) kézikönyveket ad ki harmonizált ellenőrzési standardokról; b) útmutatókat dolgoz ki, amelyek tartalmazzák a közös halászati politikában az ellenőrzés területén alkalmazott legjobb gyakorlatokat, beleértve az ellenőrök képzését is, és ezeket rendszeresen frissíti; c) műszaki és adminisztratív támogatással segíti a Bizottságot feladatai ellátásában. 5. A Hivatal feladata, hogy elősegítse az együttműködést a tagállamok között, illetve a tagállamok és a Bizottság között a jogi eljárások területén alkalmazott harmonizált ellenőrzési standardok és legjobb gyakorlatok kidolgozásában az uniós jogszabályok és az elfogadott nemzetközi standardok szerint, megfelelően figyelembe véve az egyes tagállamok különböző jogrendszereit. 6. A Hivatal a Bizottság értesítése vagy a saját kezdeményezése alapján válságstábot hoz létre, ha olyan helyzet áll elő, amely a közös halászati politika számára közvetlen, közvetett vagy potenciálisan súlyos veszélyt jelenthet, és azt a meglévő eszközökkel nem lehet megelőzni, kiküszöbölni vagy csökkenteni, vagy nem lehet megfelelően kezelni. 7. A Hivatal hozzájárul az Unió integrált tengerpolitikájának végrehajtásához, többek között az igazgatási tanács jóváhagyásával az e rendelet hatálya alá tartozó ügyekben adminisztratív megállapodásokat köt más szervezetekkel.